CELEX: 62011CA0186
Language: et
Date: 2013-01-24 00:00:00
Title: Liidetud kohtuasjad C-186/11 ja C-209/11: Euroopa Kohtu (neljas koda) 24. jaanuari 2013 . aasta aasta otsus (Symvoulio tis Epikrateias eelotsusetaotlus — Kreeka) — Stanleybet International LTD (C-186/11), William Hill Organization Ltd (C-186/11), William Hill plc (C-186/11), Sportingbet plc (C-209/11) versus Ypourgos Oikonomias kai Oikonomikon, Ypourgos Politismou (EÜ artiklid 43 ja 49 — Siseriiklikud õigusnormid, mis annavad hasartmängude läbiviimise, haldamise, korraldamise ja käitamise ainuõiguse ühele ettevõtjale, mis on asutatud aktsiaseltsina ja börsil noteeritud — Hasartmängude reklaamimine ja oma tegevuse laiendamine teistesse Euroopa Liidu liikmesriikidesse — Riiklik kontroll)

9.3.2013   
            
            
               ET
            
            
               Euroopa Liidu Teataja
            
            
               C 71/3
            
         Euroopa Kohtu (neljas koda) 24. jaanuari 2013. aasta aasta otsus (Symvoulio tis Epikrateias eelotsusetaotlus — Kreeka) — Stanleybet International LTD (C-186/11), William Hill Organization Ltd (C-186/11), William Hill plc (C-186/11), Sportingbet plc (C-209/11) versus Ypourgos Oikonomias kai Oikonomikon, Ypourgos Politismou
   (Liidetud kohtuasjad C-186/11 ja C-209/11) (1)
   
   (EÜ artiklid 43 ja 49 - Siseriiklikud õigusnormid, mis annavad hasartmängude läbiviimise, haldamise, korraldamise ja käitamise ainuõiguse ühele ettevõtjale, mis on asutatud aktsiaseltsina ja börsil noteeritud - Hasartmängude reklaamimine ja oma tegevuse laiendamine teistesse Euroopa Liidu liikmesriikidesse - Riiklik kontroll)
   2013/C 71/04
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Hagejad: Stanleybet International LTD (C-186/11), William Hill Organization Ltd (C-186/11), William Hill plc (C-186/11), Sportingbet plc (C-209/11)
   
      Kostjad: Ypourgos Oikonomias kai Oikonomikon, Ypourgos Politismou
   
      Menetluses osales: Organismos prognostikon agonon podosfairou AE (OPAP)
   
      Ese
   
   Eelotsusetaotlus — Symvoulio tis Epikrateias Athina — ELTL artiklite 49 ja 56 (EÜ artiklid 43 ja 49) tõlgendamine — Siseriiklikud õigusnormid, millega nähakse hasartmängude piiramiseks ette hasartmängude läbiviimise, haldamise ja korraldamise ainuõigus ühele ettevõtjale, mis on asutatud aktsiaseltsina ja börsil noteeritud — Nimetatud ettevõtja poolt hasartmängude reklaamimine ja oma tegevuse laiendamine teistesse liidu riikidesse
   
      Resolutsioon
   
   
               1.
            
            
               EÜ artikleid 43 ja 49 tuleb tõlgendada nii, et nendega on vastuolus sellised siseriiklikud õigusnormid, nagu on kõne all põhikohtuasjades, mis annavad hasartmängude läbiviimise, haldamise, korraldamise ja käitamise ainuõiguse ühele üksusele, esiteks kui need õigusnormid ei vasta tegelikult soovile vähendada mängimisvõimalusi ja piirata selle valdkonna tegevust ühtselt ja süstemaatiliselt ning teiseks, kui ei ole tagatud ametiasutuste range kontroll hasartmängusektori laienemise üle, mis peab toimuma üksnes ulatuses, mis on vajalik nende mängudega seotud kuritegevuse vastu võitlemiseks; nimetatud asjaolude esinemist peab hindama eelotsusetaotlused esitanud kohus.
            
         
               2.
            
            
               Juhul kui hasartmängude korraldamist käsitlevad siseriiklikud õigusnormid ei ole kooskõlas asutamislepingu teenuste osutamise vabadust ja asutamisvabadust käsitlevate sätetega, ei või siseriiklikud ametiasutused üleminekuperioodil jätta läbi vaatamata selliseid hasartmängusektoris lubade andmise taotlusi, nagu on kõne all põhikohtuasjades.
            
         
               3.
            
            
               Sellistel asjaoludel, nagu on kõne all põhikohtuasjades, võivad pädevad siseriiklikud ametiasutused hinnata neile esitatud hasartmängude korraldamise loataotlusi lähtuvalt tarbijate ja avaliku korra kaitse tasemest, mida nad soovivad tagada, kuid see peab toimuma objektiivsete ja mittediskrimineerivate kriteeriumide alusel.
            
         
      (1)  ELT C 186, 25.6.2011.
   
      ELT C 194, 2.7.2011.